CELEX: 32010B0538
Language: mt
Date: 2010-05-05 00:00:00
Title: Deċiżjoni tal-Parlament Ewropew tal-5 ta’ Mejju 2010 dwar il-kwittanza għall-implimentazzjoni tal-baġit tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2008

25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/187
            
         DEĊIŻJONI TAL-PARLAMENT EWROPEW
   tal-5 ta’ Mejju 2010
   dwar il-kwittanza għall-implimentazzjoni tal-baġit tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2008
   (2010/538/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2062/94 tat-18 ta’ Lulju 1994 li jistabbilixxi Aġenzija Ewropea għas-Sigurtà u s-Saħħa fuq il-Post tax-Xogħol (3), u b’mod partikolari l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b’mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0069/2010),
   
               1.
            
            
               Jagħti l-kwittanza lid-direttur tal-Aġenzija Ewropea għas-Sigurtà u s-Saħħa fuq il-Post tax-Xogħol għall-implimentazzjoni tal-baġit tal-Aġenzija għas-sena finanzjarja 2008;
            
         
               2.
            
            
               Jippreżenta l-kummenti tiegħu fir-riżoluzzjoni t’hawn taħt;
            
         
               3.
            
            
               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-direttur tal-Aġenzija Ewropea għas-Sigurtà u s-Saħħa fuq il-Post tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Jerzy BUZEK
      
      
         
            Is-Segretarju Ġenerali
         
         Klaus WELLE
      
   
   
      (1)  ĠU C 304, 15.12.2009, p. 49.
   
      (2)  ĠU L 248, 16.9.2002, p. 1.
   
      (3)  ĠU L 216, 20.8.1994, p. 1.
   
      (4)  ĠU L 357, 31.12.2002, p. 72.
    ---documentbreak--- 
   
               25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/188
            
         RIŻOLUZZJONI TAL-PARLAMENT EWROPEW
   tal-5 ta' Mejju 2010
   li tinkludi osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà u s-Saħħa fuq il-Post tax-Xogħol għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2062/94 tat-18 ta' Lulju 1994 li jistabbilixxi Aġenzija Ewropea għas-Sigurtà u s-Saħħa fuq il-Post tax-Xogħol (3), u b'mod partikolari l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b'mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0069/2010),
   
               A.
            
            
               billi l-Qorti tal-Awdituri indikat li kisbet assigurazzjoni raġonevoli li l-kontijiet annwali għas-sena finanzjarja 2008 huma affidabbli u li t-tranżazzjonijiet li fuqhom huma bbażati huma legali u regolari,
            
         
               B.
            
            
               billi fit-23 ta' April 2009 l-Parlament ta l-kwittanza lid-direttur tal-Aġenzija Ewropea għas-Sigurtà u s-Saħħa fuq il-Post tax-Xogħol għall-implimentazzjoni tal-baġit tal-Aġenzija għas-sena finanzjarja 2007 (5) u billi, fir-riżoluzzjoni tiegħu mehmuża mad-deċiżjoni dwar il-kwittanza, il-Parlament ġibed l-attenzjoni, inter alia, għall-fatt li l-Qorti tal-Awdituri ħarġet dikjarazzjoni ta' assigurazzjoni pożittiva u li m'għamlet l-ebda kumment;
            
         
               1.
            
            
               jesprimi s-sodisfazzjon tiegħu li l-Qorti tal-Awdituri ddikjarat li l-għeluq tal-kontijiet tal-Aġenzija għas-sena finanzjarja 2008 kien skont il-liġi u regolari;
            
         
      Prestazzjoni
   
   
               2.
            
            
               Jifraħ lill-Aġenzija talli tejbet b'mod konsiderevoli l-ġestjoni finanzjarja tagħha matul dawn l-aħħar tliet snin; iħeġġeġ lill-Aġenzija biex tkompli tipprova tilħaq l-ogħla standards fl-ippjanar, fl-implimentazzjoni u fil-kontroll baġitarji;
            
         
               3.
            
            
               Jifraħ, b'mod partikulari, lill-Aġenzija għat-tlestija tal-Fażijiet I u II tal-Istħarriġ Ewropew tal-Intrapriżi dwar ir-Riskji Ġodda u Emerġenti (ESENER), għall-ħolqien ta' netwerk ta' organizzazzjonijiet Ewropej li jistgħu jipprovdu inċentivi ekonomiċi fil-qasam tas-sigurtà u s-saħħa fuq il-post tax-xogħol, u għall-ħolqien ta' bażi tad-data tar-riżorsi għall-evalwazzjoni tar-riskji għall-kampanja Postijiet tax-Xogħol li jppromwovu s-Saħħa tal-2008/2009;
            
         
               4.
            
            
               Jitlob lill-Aġenzija biex, fit-tabella tagħha li għandha tinhemeż mar-rapport li jmiss tal-Qorti tal-Awdituri, tippreżenta paragun bejn l-operazzjonijiet li wettqet matul is-sena ta' kwittanza eżaminata u dawk li wettqet waqt is-sena finanzjarja preċedenti, sabiex l-awtorità ta' kwittanza tkun tista' tevalwa aħjar il-prestazzjoni tal-Aġenzija minn sena għall-oħra;
            
         
      Governanza tal-Aġenzija
   
   
               5.
            
            
               Jikkunsidra bħala mhux insinifikanti l-ispejjeż fissi ta' governanza tal-Aġenzija, minħabba li għandha Bord ta' Amministrazzjoni ta' 84 membru u timpjega 84 membru tal-persunal (ċifri għas-sena finanzjarja 2008);
            
         
      Spejjeż operattivi trasferiti għas-sena ta' wara
   
   
               6.
            
            
               Jieħu nota li l-Aġenzija ttrasferiet EUR 3 400 000 għas-sena ta' wara (jiġifieri 44 % tal-infiq operattiv) li minnhom EUR 1 000 000 jikkonċernaw impenji li kellhom x'jaqsmu kompletament mas-sena finanzjarja 2009; jenfasizza, barra minn hekk, li din is-sitwazzjoni mhijiex konformi mal-prinċipju tal-annwalità; jitlob, għaldaqstant, li l-approprjazzjonijiet isiru skont il-ġestjoni baġitarja ekonomika li tikkorrispondi mal-ħtiġijiet reali; jinnota, madankollu, li t-tweġiba tal-Aġenzija li affermat li l-komplessità tal-proġetti kellha l-konsegwenza li biex jitlestew ittieħed ħafna iktar ħin minn dak li ġie previst fil-bidu; jifraħ lill-Aġenzija madankollu talli tejbet il-kontroll u l-ippjanar tal-infiq operattiv tagħha sabiex tevita li jiġu impenjati fondi sinifikattivi fi tmiem is-sena;
            
         
      Proċeduri għall-għoti ta' kuntratti
   
   
               7.
            
            
               Jinnota l-irregolarità li identifikat il-Qorti tal-Awdituri għal proċedura għall-għoti ta' kuntratti (l-użu ta' kuntratt qafas oltre l-valur massimu tiegħu); b'mod partikulari, jenfasizza li l-Aġenzija kellha tniedi proċedura ġdida għall-għoti ta' kuntratti bil-għan li jiġi stabbilit kuntratt qafas ġdid; jinnota madankollu l-ġustifikazzjoni tal-Aġenzija, li tenfasizza l-bżonn li jitkompla jintuża dan il-kuntratt qafas bl-għan li tiġi sostitwita s-sistema ta' sussidji mingħajr ma jkun hemm impatti negattivi fuq l-attivitajiet tal-Aġenzija;
            
         
               8.
            
            
               Jistenna li l-Aġenzija ssolvi l-problema tal-użu ta' kuntratt ta' qafas għall-akkwist pubbliku lil hinn mill-valur massimu tiegħu, sabiex jingħata effett lil-liġi tal-baġit Ewropea;
            
         
      Ir-riżorsi umani
   
   
               9.
            
            
               Jinnota li, skont ir-Rapport dwar l-Attivitajiet għall-2008, fi tmiem is-sena l-Aġenzija kienet tħaddem magħha 64 impjegat.
            
         
      Verifika interna
   
   
               10.
            
            
               Jirrikonoxxi li l-Aġenzija implimentat 19 mit-33 rakkomandazzjoni li għamel is-Servizz tal-Verifika Interna mill-2006; jinnota li, mill-14 li għadhom ma ġewx implimentati, 6 huma meqjusa bħala importanti ħafna u jikkonċernaw il-ġestjoni ta' dak li jistennew il-persuni interessati u l-implimentazzjoni ta' ċerti standards ta' kontroll intern (i.e. l-ittrattar ta' problemi bil-fajls individwali, ir-rapport anwali dwar il-kontroll intern u l-promozzjoni tal-proċeduri ta' kontroll intern);
            
         
               11.
            
            
               Jinnota li twettaq eżerċizzju għall-valutazzjoni tar-riskji fl-aħħar tliet xhur tal-2008 biex jiġu stabbiliti l-prijoritajiet tal-verifika u l-pjan ta' verifika tas-Servizz tal-Verifika Interna għat-tliet snin li jmiss;
            
         
               12.
            
            
               Jirreferi, għal osservazzjonijiet oħra ta' natura orizzontali, li jakkumpanjaw id-Deċiżjoni tiegħu ta' kwittanza, għar-riżoluzzjoni tiegħu tal-5 ta' Mejju 2010 (6) dwar il-prestazzjoni, il-ġestjoni finanzjarja u l-kontroll tal-aġenziji.
            
         
      (1)  ĠU C 304, 15.12.2009, p. 49.
   
      (2)  ĠU L 248, 16.9.2002, p. 1.
   
      (3)  ĠU L 216, 20.8.1994, p. 1.
   
      (4)  ĠU L 357, 31.12.2002, p. 72.
   
      (5)  ĠU L 255, 26.9.2009, p. 195.
   
      (6)  Testi adottati, P7_TA(2010)0139 (Ara paġna 241 ta' dan il-Ġurnal Uffiċjali).